Document ID: 32005R0705

32005R0705
L 118/18
SLUŽBENI LIST EUROPSKE UNIJE
UREDBA KOMISIJE (EZ) br. 705/2005
od 4. svibnja 2005.
o izmjeni ili o stavljanju izvan snage određenih uredaba o razvrstavanju robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
budući da:
(1)
Određene uredbe Komisije koje se odnose na razvrstavanje robe, usvojene kako bi se osigurala jedinstvena primjena kombinirane nomenklature uvedene Uredbom (EEZ) br. 2658/87, odnose se na oznake koje više ne postoje. Stoga ih je potrebno ažurirati pomoću izmjena koje uzimaju u obzir odgovarajuće oznake na snazi.
(2)
Druge su uredbe postale suvišne zbog promjena naziva proizvoda i s time povezanih oznaka u Harmoniziranom sustavu ili u kombiniranoj nomenklaturi. Stoga ih je potrebno staviti izvan snage.
(3)
Mjere predviđene ovom Uredbom u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Oznake sadržane u Uredbama navedenim u Prilogu I. ovoj Uredbi zamjenjuju se oznakama kombinirane nomenklature kako je prikazano u tom Prilogu.
Članak 2.
1. U tablici priloženoj Uredbi Komisije (EEZ) br. 3491/88 (2) briše se točka 2.
2. U tablici priloženoj Uredbi Komisije (EZ) br. 883/94 (3) briše se točka 1.
3. U tablici priloženoj Uredbi Komisije (EZ) br. 710/2000 (4) briše se točka 2.
Članak 3.
Uredbe Komisije navedene u Prilogu II. ovoj Uredbi stavljaju se izvan snage.
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. svibnja 2005.

Labels: 3
15
19